অরুন্ধতী রেড্ডি
অরুন্ধতী রেড্ডি (জন্ম ৪ অক্টোবর ১৯৯৭) একজন ভারতীয় মহিলা ক্রিকেটার। ২০১৮-এর, আগস্টে শ্রীলঙ্কা সফরের জন্য জাতীয় দলে তার নাম ঘোষিত হয়। সেই সিরিজেই আন্তর্জাতিক ক্রিকেটে তার অভিষেক ঘটে (১৯ সেপ্টেম্বর ২০১৮)। ২০১৮ সালের অক্টোবর ওয়েস্ট ইন্ডিজে অনুষ্ঠিত হতে চলা ২০১৮ আইসিসি মহিলা বিশ্ব টুয়েন্টি২০ প্রতিযোগিতার জন্য ভারতীয় দলে তার নাম রাখা হয়। জানুয়ারি ২০২০-এ, অস্ট্রেলিয়ায় অনুষ্ঠিত হতে চলা ২০২০ আইসিসি মহিলা টি২০ বিশ্বকাপ প্রতিযোগিতার জন্য ভারতীয় দলে তার নাম রাখা হয়। ২০২১-এর মে মাসে ইংল্যান্ডের বিপক্ষে টেস্ট ম্যাচের জন্য তিনি দলে সুযোগ পান। পূর্বে তিনি ঘরোয়া ক্রিকেটে হায়দ্রাবাদের হয়ে খেললেও, বর্তমানে ভারতীয় রেলের হয়ে বিভিন্ন ঘরোয়া ক্রিকেট প্রতিযোগিতায় অংশগ্রহণ করে থাকেন।